Държавен вестник, бр. 90, 2016 г., стр. 7

БРОЙ  90	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 294
ОТ 8 НОЕМВРИ 2016 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Наредбата за специално ползване 
на пътищата, приета с Постановление № 179 
на Министерския съвет от 2001 г. (обн., ДВ, 
бр. 62 от 2001 г.; изм. и доп., бр. 14 и 93 от 
2006 г., бр. 79 от 2008 г., бр. 60 от 2012 г. и 
бр. 1 от 2013 г.), се правят следните изменения 
и допълнения: 
1. В чл. 5:
а) в ал. 2 т. 2 се отменя;
б) създава се нова ал. 3:
„(3) В процедурата по издаване на разре­
шение за специално ползване на пътищата 
администрацията, управляваща пътя, не 
може да изисква от заинтересуваните лица 
представяне на издадени от нея документи.“;
в) досегашните ал. 3 и 4 стават съответно 
ал. 4 и 5.
2. Създава се чл. 5а:
„Чл. 5а. (1) В случаите по чл. 5, ал. 2, 
т. 1 и 3 искане за издаване на разрешение 
за изграждане и експлоатация на рекламни 
съоръжения в обхвата на пътя и в обслужва­
щите зони могат да се подадат по електронен 
път. В тези случаи издаденото разрешение, 
както и отказът за издаване на разрешение 
представляват електронни документи по 
смисъла на Закона за електронния документ 
и електронния подпис, които се съхраняват 
посредством Географската информационна 
система на Агенция „Пътна инфраструктура“ 
за изграждане и експлоатация на рекламни 
съоръжения в обхвата на пътя и в обслуж­
ващите зони.
(2) Искането за издаване на разрешение за 
изграждане или експлоатация на рекламни съ­
оръжения в обхвата на пътя и в обслужващите 
зони се подава електронно чрез Географската 
информационна система на Агенция „Пътна 
инфраструктура“ за изграждане и експлоатация 
на рекламни съоръжения в обхвата на пътя 
и в обслужващите зони на електронен адрес 
https://spp.api.bg/. Използването на електрон­
ните услуги на системата от потребителя се 
осъществява чрез електронен подпис съгласно 
Закона за електронния документ и електрон­
ния подпис.
(3) В случаите по ал. 1 заинтересуваното 
лице въвежда данните по искането директно 
на електронен адрес https://spp.api.bg/, позволя­
ващ преглед, редактиране и следене на статута 
на искането, чрез изпращане на електронно 
уведомление до посочения при регистрацията 
електронен адрес на заинтересуваното лице.
(4) В случай че заинтересуваното лице 
изрично заяви желанието си да получи из­
даденото по електронен път разрешително 
и на хартиен носител, разрешителното се 
разпечатва, заверява се с подпис и с печат 
от Агенция „Пътна инфраструктура“ или от 
съответното областно пътно управление и се 
предоставя на заинтересуваното лице.“
3. В чл. 7:
а) алинея 1 се изменя така:
„(1) Разрешения за специално ползване на 
пътищата се отнемат:
1. при неспазване на условията, предви­
дени в тях;
2. при неплащане на дължимите такси съ­
гласно чл. 57, ал. 4, т. 3 от Закона за пътищата;
3. когато вследствие на ново строител­
ство, реконструкция или рехабилитация на 
пътя съществуващите рекламни съоръжения 
се явяват в нарушение на изискванията на 
чл. 15, ал. 1.“;
б) създава се ал. 3:
„(3) В случаите по чл. 7, ал. 1, т. 3 разре­
шенията за специално ползване на пътищата 
не се отнемат, когато рекламните съоръжения 
могат да се преместят на същото километрично 
положение, вследствие на което не се явяват 
в нарушение на чл. 15, ал. 1. В тези случаи 
преместването се извършва при съгласие на 
собственика на рекламното съоръжение и за 
негова сметка.“
4. В чл. 8, ал. 3 думите „една година“ се 
заменят с „две години“.
5. В чл. 10, ал. 1 се създава т. 7: 
„7. проектът предвижда пред търговския 
крайпътен обект да се изгради ограничител­
на система в съответствие с изискванията 
на БДС EN1317 и Техническите правила за 
приложение на ограничителни системи за 
пътища по републиканската пътна мрежа.“
6. В чл. 11, ал. 1 се създава изречение второ: 
„Към искането се прилага координатен 
регистър на площта на обекта и връзките 
към него в координатна система Българска 
геодезическа система 2005.“
7. Създава се чл. 11а:
„Чл. 11а. (1) Разрешение за специално 
ползване на пътищата чрез експлоатация на 
преместваеми крайпътни обекти за продажба 
на селскостопанска продукция се издава в 
полза на земеделските производители само 
за пътища I, II и III клас. 
(2) Разрешението по ал. 1 се издава по 
искане на заинтересуваното лице и след 
представяне на следните документи:
1. анкетна карта за регистрация на земе­
делски производител;
2. регистрационна карта на земеделски 
производител;
3. регистрационно удостоверение на Аген­
цията по вписванията;